stanford-oval/wikipedia huggingface dataset:
ฌูล บีย็องกี
ช่วงต้นของชีวิต > มารัสเซีย > ค.ศ. 2014

เดือนตุลาคม ค.ศ. 2014 มารัสเซียยืนยันว่า บีย็องกีจะอยู่ร่วมกับทีมต่อไปทั้งฤดูกาลนี้ หลังจากฟอร์มไม่ดีที่ออสเตรเลีย แม้ทีมจะคว้าแต้มแรกจากการคว้าที่ 9 ในรายการมอนาโกกรังด์ปรีซ์ ในปี 2014 เขายังคงเป็นนักบิดที่ทำเวลาเร็วเช่นเคย พร้อมได้สิทธ์เป็นมือ 1 ของทีม
5 ตุลาคม ฌูล บีย็องกี วัย 25 ปี ประสบอุบัติเหตุในรายการแจพะนีสกรังด์ปรีซ์ รถเสียหลักพุ่งไปชนกับรถเครนที่เข้ามาเก็บกวาดซากพาหนะของอาเดรียน ซูทิล จากทีมเซาเบอร์ ก่อนเจ้าหน้าที่จะนำร่างอันไร้สติส่งศูนย์การแพทย์กลางจังหวัดมิเอะ เพื่อผ่าตัดสมอง หลังผ่านไป 44 รอบ ทำให้หมดสติทันที และต้องถูกนำตัวส่งโรงพยาบาลเป็นการด่วน ขณะที่สหพันธ์ยานยนต์นานาชาติ (เอฟไอเอ) เปิดเผยว่า บีย็องกีจะเข้ารับการผ่าตัดทันที ก่อนที่จะถูกส่งตัวเข้ารับการดูแลในแผนกผู้ป่วยหนักต่อไปในรอบสนามที่ 43 ของรายการแจพะนีสกรังด์ปรีซ์
บีย็องกีเข้ารับการรักษาตัวอยู่ที่ศูนย์การแพทย์กลางจังหวัดมิเอะที่เมืองยกกาอิชิ โดยแพทย์ระบุว่า อาการยังอยู่ในขั้นวิกฤติ แต่ยังทรงตัว และยังไม่ได้สติในขณะนี้ ซึ่งมีเพื่อนร่วมอาชีพอย่าง มัลโดนาโด นักขับทีมโลตัส, จอห์น บูธ ประธานทีมมารัสเซีย และมัสซิโม ริโวลา ผู้อำนวยการฝ่ายกีฬาของเอ็ฟวันเข้าเยี่ยม ทั้งนี้ หลายฝ่ายเชื่อว่าสาเหตุที่ทำให้บีย็องกีประสบอุบัติเหตุนั้นเป็นเพราะสภาพอากาศที่แปรปรวนและฝนตกหนัก ทำให้ถนนลื่นและเกิดเหตุการณ์ไม่คาดฝัน
ล่าสุด เขาได้ออกมาจากห้องผ่าตัดเป็นที่เรียบร้อยแล้ว โดยมีรายงานว่า สมองเข้าได้รับกระทบกระเทือนอย่างหนัก และต้องใช้เครื่องช่วยหายใจ จนอาจจะทำให้กลายเป็นเจ้าชายนิทรา อย่างไรก็ตามทางเอฟไอเอกำลังระดมความช่วยเหลืออย่างเต็มที่
ทีมมารัสเซียได้ออกแถลงการณ์ขอบคุณกำลังใจที่มีเข้ามาอย่างล้นหลามที่มีให้กับบีย็องกีและทีม โดยทางมารัสเซียจะพยายามทำให้ดีที่สุดเพื่อรักษาเขากลับมาเป็นคนเดิม และจะอัปเดตอาการตลอดเวลา
จนกระทั่งเช้าวันที่ 17 กรกฎาคม ค.ศ. 2015 ตามเวลาท้องถิ่น ทางครอบครัวได้ออกมาแถลงว่าบีย็องกีได้จากไปอย่างสงบหลังจากเป็นเจ้าชายนิทรามานาน
บีย็องกีในระหว่างการแข่งขันเอฟ 3 ยูโรซีรีส์ ที่ฮอคเคนไฮม์ริง
บีย็องกีขับรถ Lotus ART ในรอบซิลเวอร์สโตนของฤดูกาล 2011
บีย็องกีขับรถ Marussia MR02 ที่ออสเตรเลียนกรังด์ปรีซ์ ในปี ค.ศ. 2013
บีย็องกีขับรถที่มาเลย์เซียนกรังปรีซ์ ในปี ค.ศ. 2013
บีย็องกีขับรถ Marussia MR03 ที่บาห์เรนกรังปรีซ์ ในปี ค.ศ. 2014
ฌ็อง-บาติสต์ บีโย

| ฌ็อง-บาติสต์ บีโย |
| --- | --- |
ฌ็อง-บาติสต์ บีโย
เกิด: 21 เมษายน พ.ศ. 2317 ปารีส
เสียชีวิต: 3 กุมภาพันธ์ พ.ศ. 2405 ปารีส
สัญชาติ:  ฝรั่งเศส
มีชื่อเสียงจาก: กฎของบีโย–ซาวาร์
อาชีพทางวิทยาศาสตร์
สาขา: นักฟิสิกส์ นักดาราศาสตร์ และนักคณิตศาสตร์
ลูกศิษย์ในระดับปริญญาเอก: วิลเลียม ริตชี
มีอิทธิพลต่อ: หลุยส์ ปาสเตอร์
 
ฌ็อง-บาติสต์ บีโย (ฝรั่งเศส: Jean-Baptiste Biot; 21 เมษายน พ.ศ. 2317, ปารีส - 3 กุมภาพันธ์ พ.ศ. 2405, ปารีส) เป็นนักฟิสิกส์ นักดาราศาสตร์ และนักคณิตศาสตร์ชาวฝรั่งเศสในตอนต้นคริสต์ศตวรรษที่ 19 เขาได้ศึกษาถึงทิศทางของแสงเมื่อเดินทางผ่านสารเคมีใดสารเคมีหนึ่ง รวมไปถึงความสัมพันธ์ของกระแสไฟฟ้าและแม่เหล็ก กฎของบีโย–ซาวาร์ซึ่งอธิบายถึงสนามแม่เหล็กที่สร้างโดยกระแสที่คงที่ ได้รับการช่วยเหลืออย่างมากจากเฟลิกซ์ ซาวาร์ บีโยเป็นคนแรก ๆ ที่ได้พบถึงคุณสมบัติของแสงของแร่ไมกา และเพราะฉะนั้นสสารที่อยู่ในไมกาก็ใช้ชื่อแทนเขาคือไบโอไทต์
บีโยและแก-ลูว์ซักอยู่ในบัลลูนอากาศร้อน ค.ศ. 1804 ภาพวาดจากคริสต์ศตวรรษที่ 19
หนังสือที่เขียนโดยบีโย

Traité élémentaire d'astronomie physique (Klostermann, 1810-1811)
Traité de physique expérimentale et mathématique( Deterville, 1816)
Précis de l'histoire de l'astronomie chinoise (impr. impériale, 1861)
Études sur l'astronomie indienne et sur l'astronomie chinoise (Lévy frères, 1862)
Mélanges scientifiques et littéraires (Lévy frères, 1858)
Recherches sur plusieurs points de l'astronomie égyptienne (Didot, 1823)
บรรณานุกรม

Levitt, Theresa (2003), "Biot's paper and Arago's plates. Photographic practice and the transparency of representation.", Isis; an international review devoted to the history of science and its cultural influences (ตีพิมพ์ September 2003), vol. 94 no. 3, pp. 456–76, PMID:14626764
แหล่งข้อมูลอื่น

Catholic Enyclopedia article
| ก่อนหน้า |  | ฌ็อง-บาติสต์ บีโย |  | ถัดไป |
| --- | --- | --- | --- | --- |
| ชาร์ล ลาเครอแตล เฌิน |  | ที่นั่งหมายเลข 12 บัณฑิตยสถานฝรั่งเศส  (ค.ศ. 1856-1862) |  | หลุยส์ เดอ การ์ |
พระแม่มารีกับไม้ปั่นด้าย

ดูบทความหลักที่ พระแม่มารีและพระบุตร
| พระแม่มารีกับไม้ปั่นด้าย |
| --- | --- |

ศิลปิน: เลโอนาร์โด ดา วินชี
ปี: ราว ค.ศ. 1501
ประเภท: ภาพเขียนสีน้ำมัน
สถานที่: งานสะสมส่วนบุคคล นครนิวยอร์ก
พระแม่มารีกับไม้ปั่นด้าย (ภาษาอังกฤษ: Madonna of the Yarnwinder) เป็นภาพเขียนสีน้ำมันที่เขียนโดยเลโอนาร์โด ดา วินชีจิตรกรสมัยเรอเนซองส์คนสำคัญชาวอิตาลี ที่เป็นงานสะสมส่วนบุคคล
“พระแม่มารีกับไม้ปั่นด้าย” ราว ค.ศ. 1501 เป็นหัวเรื่องของภาพสีน้ำมันหลายภาพที่เขียนหลังจากที่ภาพเขียนต้นฉบับสูญหายไป เป็นภาพของพระแม่มารีและพระบุตรที่ต่างมองไม้ปั่นด้ายที่พระแม่มารีใช้ด้วยความละห้อย ไม้ปั่นด้ายเป็นทั้งสัญลักษณ์ของความอยู่กับเรือนและสัตยกางเขน (True Cross) ที่พระเยซูจะทรงถูกตรึงต่อมา  หรืออาจจะเป็นนัยถึงชะตาซึ่งในตำนานสมัยโบราณใช้ไม้ปั่นด้ายเป็นสัญลักษณ์ ภาพนี้มีด้วยกันอย่างน้อยสามภาพที่เป็นของส่วนบุคคล สองภาพอยู่ในสหรัฐอเมริกา รวมทั้งภาพหนึ่งที่รู้จักกันในชื่อ “พระแม่มารีแลนด์สดาวน์” (The Landsdowne Madonna)
ภาพเขียนต้นฉบับอาจจะเป็นงานที่จ้างโดยฟลอริมุนด์ โรแบร์เตท์องคมนตรีต่างประเทศในพระเจ้าหลุยส์ที่ 12 แห่งฝรั่งเศส
ฉบับบุคคล็อยช์

ภาพที่เชื่อกันว่าน่าจะเป็นงานของดา วินชิมากที่สุดเป็นของริชาร์ด สกอตต์ ดยุคแห่งบุคคล็อยช์ที่ 10 (Richard Scott, 10th Duke of Buccleuch) ที่แขวนอยู่ที่ปราสาทดรัมแลนริก (Drumlanrig Castle) ที่ดัมฟรีย์สและกาลลาเวย์ในสกอตแลนด์จนกระทั่งถูกขโมย
ในปี ค.ศ. 2003 ภาพเขียนถูกขโมยโดยโจรสองคนที่ทำตัวกลืนกับนักท่องเที่ยว แต่ก็ได้คืนมาหลังจากตำรวจเข้าบุกค้นสำนักงานทนายความในกลาสโกว์ในเดือนตุลาคม ค.ศ. 2007 ซึ่งทางสำนักงานทนายความกล่าวว่าไม่มีอะไรที่เป็นการกระทำที่ผิดกฎหมายนอกไปจากคำอธิบายที่ไม่น่าตื่นเต้นอะไร มีผู้ถูกจับสี่คนรวมทั้งทนายสองคนจากสองสำนักงานซึ่งกล่าวว่าเป็นแต่เพียงตัวแทนตรวจดูสัญญาระหว่างลูกค้าสองฝ่ายเท่านั้น
ดูเพิ่ม

เลโอนาร์โด ดา วินชี
พระแม่มารีและพระบุตร
| ด ค กงานของเลโอนาร์โด ดา วินชี |
| --- | --- | --- |
กุญแจ: *บ่งว่าเป็นผู้เขียน (ดูรายละเอียดที่นี่)  · **ร่วมมือกับ อันดรีย เดล เวอร์โรชชิโอ · †หาย
| ภาพเขียน |  งานสมัยแรก: †เมดูซา *พระแม่มารีไดรฟัส (c. 1469)  **พระเยซูรับศีลจุ่ม (1472–75)  การประกาศของเทพ (c.1475–80) งานสมัยรุ่งเรือง: จิเนวรา เด เบ็นชิ (1475)  *พระแม่มารีกับดอกคาร์เนชั่น (c. 1478–80)  *พระแม่มารีเบนัวส์ (c.1478–80)  นักบุญเจอโรมในป่า (c.1480) การชื่นชมของคนเลี้ยงแกะ (1481) พระแม่มารีแห่งภูผา (c. 1483–86)  *สตรีกับตัวเออร์มิน (1488–90)  *ภาพเหมือนนักดนตรี (1490)  *พระแม่มารีให้นม (1490–91)  *La belle ferronière (1495–98)  พระกระยาหารมื้อสุดท้าย (1498)  *พระแม่มารีกับไม้ปั่นด้าย (1501)  โมนาลิซา (1503–05/07)  ซัลวาตอร์มุนดี (c. 1504–1507)  พระแม่มารีแห่งภูผา (c. 1505–08)  †ยุทธการอันเกียริ (1505)  †เลดาและหงส์ (c. 1508)  พระแม่มารีและพระบุตรกับนักบุญแอนน์ (c. 1510)  นักบุญจอห์นแบ็พทิสต์ (1513–16)  *บาคคัส (1515) งานที่เพิ่งได้รับการบ่งว่าเป็นผู้เขียน: โทเบียสและเทวดา (1470–80)  พระบุตรกอดนักบุญจอห์นแบ็พทิสต์ (c. 1486–90)  |  |
| รูปสลัก |  อนุสรณ์ของสฟอร์ซา (ยังไม่ได้ทำ)  |  |
| งานเขียน  |  วิทรูเวียนแมน (1492)  พระแม่มารีและพระบุตรกับนักบุญแอนน์และนักบุญจอห์นแบ็พทิสต์ (c. 1499–1500)  |  |
| งานเขียน |  ประมวลกฎหมายแอตแลนติคัส  ประมวลกฎหมายเลสเตอร์  ประมวลกฎหมายทริวัลเซียนัส  |  |
| งานประดิษฐ์ |  หุ่นยนต์เลโอนาร์โด  ไวโอลาเลโอนาร์โด  |  |
เลโอนาร์โด ดา วินชีในงานศิลปะ · งานทางวิทยาศาสตร์และการประดิษฐของเลโอนาร์โด ดา วินชี · ชีวิตส่วนตัวของเลโอนาร์โด ดา วินชี
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
ดาวีด ฌีโนลา

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ดาวีด ฌีโนลา
ตำแหน่ง:  ปีก, กองหน้า
 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 16:27, 06 June 2007 (UTC)
ดาวีด ฌีโนลา (ฝรั่งเศส: David Ginola) อดีตเป็นนักฟุตบอลชาวฝรั่งเศส เกิดเมื่อวันที่ 25 มกราคม ค.ศ. 1967 (พ.ศ. 2510) เขาเกิดที่เมืองกาแซ็ง (Gassin) ซึ่งอยู่ทางทิศตะวันออกเฉียงใต้ของประเทศฝรั่งเศส
เขาเริ่มเล่นฟุตบอลในระดับสโมสรกับทีมตูลง (Toulon) ในระหว่างปี ค.ศ. 1985-88, ทีมแอร์เซแอ็ฟ ปารี (RCF Paris) ในระหว่างปี ค.ศ. 1985-90, ทีมแบร็สต์ (Brest) ในระหว่างปี ค.ศ. 1990-92, ทีมปารีแซ็ง-แฌร์แม็ง (Paris Saint-Germain) ในระหว่างปี ค.ศ. 1992-95, ทีมนิวคาสเซิลยูไนเต็ด (Newcastle United) ในระหว่างปี ค.ศ. 1995-97, ทีมทอตนัมฮอตสเปอร์ (Tottenham Hotspur) ในระหว่างปี ค.ศ. 1997-2000, ทีมแอสตันวิลลา (Aston Villa) ในระหว่างปี ค.ศ. 2001-02 และทีมเอฟเวอร์ตัน (Everton) ในปี ค.ศ. 2002
ในปี ค.ศ. 1999 เขาได้รับรางวัลนักฟุตบอลยอดเยี่ยมแห่งปี จากการโหวตของบรรดานักฟุตบอลในพรีเมียร์ลีก และรางวัลนักฟุตบอลยอดเยี่ยมแห่งปี จากการโหวตของสมาคมนักข่าวกีฬาฟุตบอล และในปีเดียวกันนั้น เขาก็ได้ครองถ้วยชนะเลิศลีกคัพ (League Cup) ร่วมกับทีมทอตนัมฮอตสเปอร์ซึ่งเขาเล่นอยู่ในขณะนั้นอีกด้วย
ดาเนียล มีแตร็อง

| ดาเนียล มีแตร็อง |
| --- | --- |


คู่สมรสประธานาธิบดีฝรั่งเศส
ดำรงตำแหน่ง 21 พฤษภาคม พ.ศ. 2524 – 17 พฤษภาคม พ.ศ. 2538
ก่อนหน้า: อาน-แอมอน ฌิสการ์ แด็สแต็ง
ถัดไป: แบร์นาแด็ต ชีรัก
 
ข้อมูลส่วนบุคคล
เกิด: 29 ตุลาคม พ.ศ. 2467 แวร์เดิง จังหวัดเมิซ
เสียชีวิต: 22 พฤศจิกายน พ.ศ. 2554 (87 ปี) ปารีส แคว้นอีล-เดอ-ฟร็องส์
คู่สมรส: ฟร็องซัว มีแตร็อง
เว็บไซต์: 

ดาเนียล มีแตร็อง (ฝรั่งเศส: Danielle Mitterrand; 18 พฤษภาคม พ.ศ. 2467 — 22 พฤศจิกายน พ.ศ. 2554) อดีตสุภาพสตรีหมายเลขหนึ่งของประเทศฝรั่งเศส เธอเกิดในเมืองแวร์เดิง จังหวัดเมิซ ประเทศฝรั่งเศส เธอกลายเป็นแม่หม้ายหลังจากฟร็องซัว มีแตร็อง อดีตประธานาธิบดีฝรั่งเศส เสียชีวิตในปี พ.ศ. 2539
| ก่อนหน้า |  | ดาเนียล มีแตร็อง |  | ถัดไป |
| --- | --- | --- | --- | --- |
| อาน-แอมอน ฌิสการ์ แด็สแต็ง |  | คู่สมรสประธานาธิบดีฝรั่งเศส  (พ.ศ. 2524-2538) |  | แบร์นาแด็ต ชีรัก |
| ด ค กคู่สมรสและคู่ครองประธานาธิบดีฝรั่งเศส |
| --- | --- |
สาธารณรัฐที่ 3: เอลีซ ตีแยร์ • เอลีซาแบ็ต เดอ มัก-มาอง • กอราลี เกรวี • เซซีล การ์โน • เอแลน การ์ซีมีร์-แปรีเย • แบร์ต โฟร์ • มารี-หลุยส์ ลูแบ • ฌาน ฟาลีแยร์ • อ็องรีแย็ต ปวงกาเร • แฌร์แมน เดชาแนล • ฌาน มีลร็อง • ฌาน ดูแมร์ก • บล็องช์ ดูเม • มาร์เกอริต เลอเบริง
สาธารณรัฐที่ 4: มีแชล โอรียอล • แฌร์แมน กอตี
สาธารณรัฐที่ 5: อีวอน เดอ โกล • โกลด ปงปีดู • อาน-แอมอน ฌิสการ์ แด็สแต็ง • ดาเนียล มีแตร็อง • แบร์นาแด็ต ชีรัก • เซซิลียา ซิกาเนร์-อัลเบนิซ • การ์ลา บรูนี • วาเลรี ทรีแอร์แวแลร์ • ฌูลี การ์แย • บรีฌิต มาครง
ฌ็อง-โอกุสต์-ดอมีนิก แอ็งกร์

| ฌ็อง-โอกุสต์-ดอมีนิก แอ็งกร์ |
| --- | --- |
ฌ็อง-โอกุสต์-ดอมีนิก แอ็งกร์ ป. ค.ศ. 1855
เกิด: 29 สิงหาคม ค.ศ. 1780(1780-08-29) มงโตบ็อง, ลองเกอด็อก, ราชอาณาจักรฝรั่งเศส
เสียชีวิต: 14 มกราคม ค.ศ. 1867(1867-01-14) (86 ปี) ปารีส จักรวรรดิฝรั่งเศสที่สอง
มีชื่อเสียงจาก: จิตรกรรม, การวาดเส้น
ผลงานเด่น: Portrait of Monsieur Bertin ค.ศ. 1832 The Turkish Bath ค.ศ. 1863
ขบวนการ: ฟื้นฟูคลาสสิก คตินิยมแบบตะวันออก
ฌ็อง-โอกุสต์-ดอมีนิก แอ็งกร์ (ฝรั่งเศส: Jean-Auguste-Dominique Ingres; 24 สิงหาคม ค.ศ. 1780 - 14 มกราคม ค.ศ. 1867) เป็นจิตรกรสมัยฟื้นฟูคลาสสิกชาวฝรั่งเศสในคริสต์ศตวรรษที่ 19 ผู้มีความเชี่ยวชาญทางการเขียนประวัติศาสตร์และภาพเหมือน
แอ็งกร์เกิดเมื่อวันที่ 24 สิงหาคม ค.ศ. 1780 ในจังหวัดตาร์เนการอน ประเทศฝรั่งเศส และเสียชีวิตเมื่อวันที่ 14 มกราคม ค.ศ. 1867 ที่ปารีส แอ็งกร์ถือว่าตนเองเป็นจิตรภาพประวัติศาสตร์ตามแบบนีกอลา ปูแซ็ง และฌัก-หลุยส์ ดาวิด (Jacques-Louis David) แต่ในบั้นปลายความสามารถในการเขียนภาพเหมือนภาพเหมือนทั้งภาพเขียนและการวาดเส้นเป็นสิ่งที่ทำให้แอ็งกร์เป็นที่รู้จัก
แอ็งกร์เป็นผู้ที่นับถือชื่นชมประวัติศาสตร์และเป็นผู้ที่พยายามพิทักษ์ความรู้แบบสถาบันต่อขบวนการลัทธิจินตนิยมที่กำลังคืบคลานเข้ามาที่นำโดยเออแฌน เดอลาครัว แอ็งกร์กล่าวสรรเสริญจิตรกรรมของจิตรกรสำคัญ ๆ ที่ผ่านมาเช่นราฟาเอล และประกาศตนว่าเป็นผู้รักษากฎเกณฑ์การวาดภาพที่สูงส่งเช่นนั้นและไม่ใช่เป็นผู้ “คิดค้น” วิธีใหม่ แต่อย่างไรก็ตามในความเห็นสมัยใหม่เห็นว่าแอ็งกร์และศิลปินฟื้นฟูคลาสสิกเป็นผู้ที่โอบอุ้มปรัชญาจินตนิยมของสมัยนั้น นอกจากนั้นการแสดงความบิดเบือนของรูปทรงและช่องว่างของแอ็งกร์เป็นแนวโน้มของของศิลปะสมัยใหม่ที่จะมาถึง
ดูเพิ่ม

ภาพเหมือน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฌ็อง-โอกุสต์-ดอมีนิก แอ็งกร์
ฌ็อง-โอกุสต์-ดอมีนิก แอ็งกร์
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
ฌ็อง ฟูแก

| ฌ็อง ฟูแก |
| --- | --- |
ภาพเหมือน ค.ศ. 1450 ซึ่งเป็นภาพเหมือนแบบจุลจิตรกรรมแรกที่สุด และอาจจะเป็นภาพเหมือนภาพแรกๆ ที่ทำขึ้น
เกิด: ค.ศ. 1420
เสียชีวิต: ค.ศ. 1481
สัญชาติ: ฝรั่งเศส
ฌ็อง ฟูแก (ฝรั่งเศส: Jean Fouquet) หรือ เฌออ็อง ฟูแก (Jehan Fouquet; ค.ศ. 1420 - ค.ศ. 1481) เป็นจิตรกรคนสำค้ญของฝรั่งเศสของคริสต์ศตวรรษที่ 15 มีความสำคัญทั้งการเขียนภาพบนแผ่นไม้และการเขียนภาพสำหรับ หนังสือวิจิตร (Illuminated manuscript) และเป็นผู้เริ่มการวาดภาพเหมือนแบบจุลจิตรกรรม (Miniature)
ชีวิต

ฌ็อง ฟูแกเกิดที่เมืองตูร์ ประวัติของฟูแกไม่มีให้ทราบมากนักนอกจากว่าได้ไปประเทศอิตาลีราวปี ค.ศ. 1437 และได้เขียนภาพของสมเด็จพระสันตะปาปายูจีนที่ 4 ซึ่งเหลือเพียงงานลอกที่มาทำกันหลังจากนั้น หลังจากที่กลับมาจากอิตาลีฟูแกก็นำอิทธิพลทัสเคนีมาผสมกับแบบฝรั่งเศสของตนเองและลักษณะของยาน แวน เอค ซึ่งกลายมาเป็นฐานของจิตรกรรมฝรั่งเศสสมัยคริสต์ศตวรรษที่ 15 ฉะนั้นฟูแกจึงถือว่าเป็นผู้ริเริ่มตระกูลศิลปะใหม่ตระกูลหนึ่ง นอกจากนั้นฟูแกก็ยังเป็นจิตรกรประจำราชสำนักของพระเจ้าหลุยส์ที่ 11 แห่งฝรั่งเศสด้วย
งาน

ความสามารถที่เด่นที่สุดของฟูแกคือการวาดภาพในหนังสือวิจิตร ซึ่งทำได้อย่างคมชัดและมีรายละเอียดที่สวยงาม ฟูแกสามารถแสดงภาพที่มีพลังในการแสดงออกในเนื้อทีที่จำกัด ความสำคัญของฟูแกจะเห็นได้จากการรวบรวมงานจากทั่วยุโรปมาจัดงานแสดงภาพเขียนที่หอสมุดแห่งชาติที่ปารีส
งานที่สำคัญที่สุดชิ้นหนื่งของฟูแกคืองานบานพับภาพสอง “เมอเลิง” (Melun) ที่เขียนราวปี ค.ศ. 1450 เดิมตั้งอยู่ภายในมหาวิหารเมลุน ภาพทางปีกซ้ายเป็นภาพของเอเตียน เชอวาลีเย (Étienne Chevalier) และนักบุญสตีเฟนผู้เป็นนักบุญผู้พิทักษ์ (ปัจจุบันอยู่ที่เกอเมลเดอกาเลอรี (Gemäldegalerie) กรุงเบอร์ลิน) ทางปีกขวาเป็นภาพพระแม่มารีและพระบุตรล้อมรอบด้วยเทวดา (ปัจจุบันอยู่ที่ราชพิพิธภัณฑ์ศิลปะแห่งชาติ ที่เมืองแอนต์เวิร์ป ประเทศเบลเยียม) ตั้งแต่คริสต์ศตวรรษที่ 17 เป็นต้นมาก็เป็นที่ทราบกันว่าพระแม่มารีในรูปเป็นภาพเหมือนของแอ็กเนส ซอเรล (รูป) พิพิธภัณฑ์ลูฟร์เป็นเจ้าของภาพเหมือนของพระเจ้าชาร์ลที่ 7, เคานท์วิลเซค (Wilczek) และ Guillaume Jouvenal des Ursins รวมทั้งภาพเขียนดินสอสี
ภาพเหมือนแบบจุลจิตรกรรมเป็นงานภาพเหมือนภาพแรกของศิลปะยุโรปตะวันตก นอกจากว่าจะนับภาพที่เขียนโดยยาน แวน เอคซึ่งนักประวัติศาสตร์ศิลปะเชื่อกันว่าเป็นภาพแรก
งานส่วนใหญ่ของฟูแกคือการวาดภาพในหนังสือวิจิตร และจุลหนังสือวิจิตร วังชองทิอี (Château de Chantilly) มีงานของฟูแกถึง 40 เล่มจากหนังสือประจำชั่วโมงซึ่งเขียนเมื่อปี ค.ศ. 1461 สำหรับเอเตียน เชอวาลีเย
ดูเพิ่ม

หนังสือวิจิตร
หนังสือประจำชั่วโมง
สมุดภาพ

ภาพเหมือนของพระเจ้า
ชาร์ลที่ 7
ภาพเหมือนของ Guillaume Juvénal des Ursins
ปิเอต้า
ภาพจากหนังสือวิจิตร -
นักบุญมาร์ตินแห่งทัวร์ให้ทาน
ภาพจากหนังสือวิจิตร -
ชาร์เลอมาญสวมมงกุฏ
เป็นพระเจ้าแผ่นดิน
ภาพจากหนังสือวิจิตร -
งานแต่งงานของพระเจ้าชาร์ลที่  4 และมารีแห่งลักเซมเบิร์ก
ภาพจากหนังสือวิจิตร -
“พระแม่มารีและพระบุตร”
 ภายใต้ประตูมหาวิหาร
ภาพจากหนังสือวิจิตร -
พระเยซูบนกางเขน
ภาพจากหนังสือวิจิตร -
“การสมมงกุฏของแมรี” แสดงตรีเอกภาพเป็นภาพเหมือนมนุษย์สามคน
ภาพจากหนังสือวิจิตร -
งานศพของเอเทียง เชวาลิเย
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม 
“พระแม่มารีและพระบุตรล้อมรอบด้วยเทวดา” (Virgin and Child Surrounded by Angels) เขียนเมื่อปี ค.ศ. 1450
ฌ็อง-ตอมา อารีกี เดอ กาซานอวา

| ฌ็อง-ตอมา อารีกี เดอ กาซานอวา |
| --- | --- |
ฌ็อง-ตอมา อารีกี เดอ กาซานอวา
เกิด: 08 มีนาคม ค.ศ. 1778(1778-03-08) กอร์เต, ฝรั่งเศส
เสียชีวิต: 22 มีนาคม ค.ศ. 1853(1853-03-22) (75 ปี) ปารีส, ฝรั่งเศส
รับใช้:  ฝรั่งเศส
ประจำการ: ค.ศ. 1796–1814
ชั้นยศ: ผู้บัญชาการกองพล
บังคับบัญชา: ทหารม้า, ทหารราบ
การยุทธ์:   สงครามปฏิวัติฝรั่งเศส  สงครามนโปเลียน 
บำเหน็จ: ดุกเดอปาดู
ความสัมพันธ์: ญาติเขยของนโปเลียน โบนาปาร์ต
งานอื่น: สมาชิกสภาผู้แทนราษฎร, สมาชิกวุฒิสภา ผู้บัญชาการออแตลเดแซ็งวาลีด (ค.ศ. 1852–1853)
ฌ็อง-ตอมา อารีกี เดอ กาซานอวา (ฝรั่งเศส: Jean-Thomas Arrighi de Casanova) หรือที่บางแหล่งระบุชื่อว่า ฌ็อง-ตูแซ็ง อารีกี เดอ กาซานอวา (Jean-Toussaint Arrighi de Casanova; เกิดวันที่ 8 มีนาคม ค.ศ. 1778 ในกอร์เต; เสียชีวิตวันที่ 22 มีนาคม ค.ศ. 1853 ในปารีส) เป็นนักการทูตและทหารฝรั่งเศสในสงครามปฏิวัติฝรั่งเศสและสงครามนโปเลียน ในปลายคริสต์ทศวรรษ 1840 อารีกีเข้าไปมีส่วนร่วมในการเมืองและได้รับเลือกเป็นสมาชิกสภาผู้แทนราษฎรและสมาชิกวุฒิสภาในรัฐสภาฝรั่งเศส เขาเป็นญาติเขยของนโปเลียน โบนาปาร์ต
ชีวิตทหาร

อารีกีเกิดที่เมืองกอร์เตบนเกาะคอร์ซิกา เข้าเรียนในโรงเรียนทหารที่เมืองเรอแบใน ค.ศ. 1787 และเข้าเรียนในมหาวิทยาลัยที่เมืองปีซาก่อนจะกลับสู่คอร์ซิกาใน ค.ศ. 1796 อารีกีเป็นสามีของลูกพี่ลูกน้องคนหนึ่งของนโปเลียน โบนาปาร์ต เขาได้รับตำแหน่งร้อยโทในกองทัพอิตาลีของฝรั่งเศสและได้ติดตามนโปเลียนโดยตรง ต่อมาเขาได้เป็นเลขานุการสถานอัครราชทูตฝรั่งเศสในโรมในขณะที่โฌแซ็ฟ โบนาปาร์ตดำรงตำแหน่งอัครราชทูตที่นั่น จากนั้นเขาได้กลับสู่ชีวิตทหารโดยร่วมรบกับนโปเลียนในการรบที่อิยิปต์ ได้รับบาดเจ็บในยุทธการที่อัศศอลฮียะฮ์ มีส่วนร่วมในการโอบล้อมเมืองจัฟฟาและเอเคอร์ และได้รับการเลื่อนตำแหน่งเป็นร้อยเอก ระหว่างการล้อมเมืองเอเคอร์ กระสุนปืนลูกหนึ่งเฉี่ยวหมวกนโปเลียนไปถูกอารีกีเข้าที่ลำคอและตัดหลอดเลือดแดง ศัลยแพทย์ดอมีนิก ฌ็อง ลาแร เชื่อว่าบาดแผลนั้นร้ายแรงถึงตาย ถึงกระนั้นก็ดูแลรักษาอารีกีและช่วยชีวิตเขาไว้ได้ อารีกีกลับสู่ฝรั่งเศสและร่วมรบในยุทธการที่มาเรงโก
เมื่อนโปเลียนได้ขึ้นเป็นจักรพรรดิแห่งฝรั่งเศส อารีกีได้รับตำแหน่งเป็นนายพลทหารม้า อารีกีได้เข้ารบในหลายสมรภูมิ เช่น ยุทธการที่อัสเพิร์น-เอ็สลิง, ยุทธการที่วากรัม เป็นต้น
ในช่วงสงครามสหสัมพันธมิตรครั้งที่หก นโปเลียนพ่ายแพ้และถูกกองทัพพันธมิตรโจมตีสวนกลับ ในยุทธการที่แฟร์-ช็องเปอนวซ เขาได้ร่วมทัพกับจอมพล โอกุสต์ เดอ มาร์มง แต่เนื่องจากกองทัพสหสัมพันธมิตรมีมาก ทำให้ต้องถอยร่นและร่วมมือกับจอมพลฝรั่งเศสคนอื่น ๆ เพื่อทำการปกป้องกรุงปารีส
หลังสงครามนโปเลียน

ใน ค.ศ. 1849 อารีกีได้ดำรงตำแหน่งผู้แทนราษฎรจากเกาะคอร์ซิกาในสภาผู้แทนราษฎรฝรั่งเศสและต่อมาได้รับเลือกเป็นสมาชิกวุฒิสภา ตำแหน่งสุดท้ายของเขาคือผู้บัญชาการออแตลเดแซ็งวาลีด
การยกย่อง

ชื่อของเขาปรากฏในประตูชัยกรุงปารีส เขาได้รับเหรียญกล้าหาญเลฌียงดอเนอร์และเหรียญอิสริยาภรณ์แห่งรูเนียน ทางด้านบาวาเรียได้ให้เหรียญกล้าหาญแห่งมัคส์ โยเซ็ฟ เพื่อเป็นการเชิดชูเกียรติยศของเขา
บรรณานุกรม

Mullié, Charles (1851). Biographie des célébrités militaires des armées de terre et de mer de 1789 à 1850 (ภาษาฝรั่งเศส). สืบค้นเมื่อ 2010-02-07.
Phipps, Ramsay Weston (2011) [1939]. The Armies of the First French Republic and the Rise of the Marshals of Napoleon I: The Armies of the Rhine in Switzerland, Holland, Italy, Egypt, and the Coup d'Etat of Brumaire (1797-1799). Vol. 5. Pickle Partners Publishing. ISBN 978-1-908692-28-3.
ฌัก-หลุยส์ ดาวีด

| ฌัก-หลุยส์ ดาวีด Jacques-Louis David |
| --- | --- |
ภาพเหมือนของตนเอง ค.ศ.1794 ปัจจุบันอยู่ในพิพิธภัณฑ์ลูฟวร์

ประธานสภากงว็องซียงแห่งชาติ
ดำรงตำแหน่ง 5 มกราคม ค.ศ.1794 – 20 มกราคม ค.ศ.1794
ก่อนหน้า: ฌอร์ฌ โอกุสต์ กูตง
ถัดไป: Marc Guillaume Alexis Vadier
 
ข้อมูลส่วนบุคคล
เกิด: 30 สิงหาคม ค.ศ. 1748(1748-08-30) ปารีส, ราชอาณาจักรฝรั่งเศส
เสียชีวิต: 29 ธันวาคม ค.ศ. 1825(1825-12-29) (77 ปี) บรัสเซลส์, สหราชอาณาจักรเนเธอร์แลนด์
เชื้อชาติ: ฝรั่งเศส
ศิษย์เก่า: วิทยาลัยจตุรชาติ, มหาวิทยาลัยปารีส
รางวัล: ปรีซ์เดอโรม เครื่องอิสริยาภรณ์เลฌียงดอเนอร์

ฌัก-หลุยส์ ดาวีด (ฝรั่งเศส: Jacques-Louis David; 30 สิงหาคม ค.ศ. 1748 - 29 ธันวาคม ค.ศ. 1825) เป็นศิลปินในยุคนีโอคลาสสิก  ที่มีชื่อเสียงในช่วงการปฏิวัติฝรั่งเศสและยังเป็นจิตรกรในจักรพรรดินโปเลียนที่ 1